प्रियंका चोपड़ा के भाई सिद्धार्थ की शादी क्यों हुई कैंसिल, मां मधु चोपड़ा ने किया खुलासा  
भाई की शादी हुई कैंसिल
मां मधु चोपड़ा ने किया खुलासा
जानें आखिर क्या कहा
बॉलीवुड एक्ट्रेस प्रियंका चोपड़ा के भाई सिद्धार्थ चोपड़ा की शादी कैंसिल हो गई है. प्रियंका की मां मधु चोपड़ा ने इस बात की पुष्टि की है कि सिद्धार्थ चोपड़ा और इशिता कुमार की शादी आपसी सहमति से कैंसिल कर दी गई. उन्होंने न्यूज वेबसाइट स्पॉटबॉय से कहा कि ऐसा इसलिए हुआ क्योंकि सिद्धार्थ अभी तक शादी के लिए तैयार नहीं है. इशिता ने कहा, 'मेरे बेटे सिद्धार्थ ने मुझसे कहा कि वह अभी तक शादी के लिए तैयार नहीं हैं. उसने बताया कि उसे अभी और समय की जरूरत है.' मधु चोपड़ा ने इस संबंध में अधिक जानकारी देने से मना किया. सूत्रों ने स्पॉटबॉय से बताया कि 'इस अरेंज मैरिज को कुछ समय के लिए आगे बढ़ाया जा रहा था.'
हालांकि सिद्धार्थ चोपड़ा और इशिता कुमार की शादी की तारीख की घोषणा नहीं की गई थी. पहले के रिपोर्ट्स की माने तो दोनों की शादी पिछले सप्ताह में होने वाली थी. पिछले हफ्ते, इशिता कुमार की आपातकालीन सर्जरी के कारण सिद्धार्थ की शादी को स्थगित करने की खबरें इंटरनेट पर आ गई थीं, जिससे यह अटकलें लगाई जा रही थीं कि शादी वास्तव में इसी वजह से रोक दी गई. शनिवार को, जब अफवाहों को शांत किया गया तो न्यूज वेबसाइट पिंकविला ने मधु चोपड़ा के हवाले से कहा, "उन्होंने (सिद्धार्थ और इशिता) इस शादी से मना कर दिया."

A post shared by Ishita Kumar (@ishittaakumar) on May 1, 2019 at 8:43pm PDT

इसी बीच, इशिता कुमार ने इस साल फरवरी में हुए रोका सेरेमनी की तस्वीरों को हटा दिया है और इंस्टाग्राम पर एक फोटो शेयर करते हुए लिखा- "नई शुरुआत" और "सुंदर अंत". फिलहाल प्रियंका चोपड़ा (Priyanka Chopra) की फिल्म 'द स्काई इज पिंक' जल्द ही रिलीज होने वाली है. इस फिल्म में उनके अलावा फरहान अख्तर (Farhan Akhtar) और जायरा वसीम (Zaira Wasim) भी नजर आएंगे. इस फिल्म को प्रियंका चोपड़ा सिद्धार्थ कपूर और सोनाली बोस के साथ प्रोड्यूस भी कर रही हैं. प्रियंका जल्द ही अन्य प्रोजेक्ट्स में भी नजर आने वाली हैं.